Tänavune jaanilaupäev elustas iidse Pulli asupaiga tava, mis vahepealsetel aastatel on pisut soikunud ja tõi rahvast kokku lähedalt, kaugelt  ning koguni päris kaugelt Soome lahe teiselt kaldalt. Eestimaa üks vanimaid asulakohti, mille meie eellased endi peatuspaigaks valisid juba keskmisel kiviajal, kusagil 8500-9000 aastat enne Õnnistegija sündi, on nüüdseks laienenud piki Pärnu jõe kallast 5 kilomeetri ulatuses, jäädes siiski teisest küljest piirnema peamiselt Paide maanteega. Sel aastal teiselpool suurt maanteed Pärnu-Tallinna reisirongidele avatud Pulli jaam on nähtavasti mesoliitikumini ulatuvat siinsete elanike ajalugu mitmeti uute  etappidega täiendanud.